stanford-oval/wikipedia huggingface dataset:
Interplanetary Transport System
Aiheesta muualla

Wikimedia Commonsissa on kuvia tai muita tiedostoja aiheesta .
Kuvitusvideo järjestelmän toiminnasta - Youtube
SpaceX reveals ITS Mars game changer via colonization plan
How Do You Want Me?

How Do You Want Me? on brittiläinen vuosina 1998–1999 tehty tilannekomediasarja.
Dylan Moran esittää sarjassa naiivia Ian Lyonsia, joka on juuri nainut maalaistyttö Lisa Yardleyn (Charlotte Coleman). Asuttuaan vuoden Lontoossa he muuttavat kylään nimeltä Snowle, missä Lisan epämiellyttävä isä (Frank Finlay) kasvattaa kalkkunoita. Hän ja muut Lisan perheenjäsenet (Emma Chambers siskona ja Peter Serafinowicz köyhänä veljenä) eivät hyväksy Iania, ja suurin osa komediasta syntyy tämän yrittäessä elää sopusoinnussa vaimonsa perheen ja kyläyhteisön kanssa.
How Do You Want Me? -kokoelma julkaistiin Britanniassa DVD:llä 3. heinäkuuta 2006.
Näyttelijät

Dylan Moran (Ian Lyons)
Charlotte Coleman (Lisa Lyons)
Frank Finlay (Astley Yardley)
Emma Chambers (Helen Yardley)
Peter Serafinowicz (Dean Yardley)
Diana Fairfax (Pam Yardley)
Simon Bateson (Warren Yardley)
Mark Heap (Derek Few)
Jaksot

Sarjaa tehtiin kaksi kautta, jotka kummatkin sisältävät kuusi episodia.
Jaksot > Ykköskausi

”No One Can Hear You Scream”
”Floppy But Not Too Floppy”
”Monstrous”
”Woof!”
”The Hidden World Of Country Fire Stations”
”Sausage, Balloon, Burn”
Jaksot > Kakkoskausi

”White Pubic Hair”
”I’m Not An Alcoholic”
”Nude Modelling Module”
”Bad Builders”
”Ready Steady Kill”
”The Pleasures Of Village Life”
Aiheesta muualla

How Do You Want Me? BBC:n sivuilla
How Do You Want Me? Internet Movie Databasessa (englanniksi)
Hip hop

Grandmaster Flash vuonna 1999.
Hip hop on Yhdysvalloissa 1970-luvun alussa syntynyt musiikin alakulttuuri. Hip hop syntyi New Yorkin Bronxin etnisten vähemmistöjen nuorison kokoontumisissa, joissa DJ:t soittivat soul- ja funk-musiikkia. Hip hopin alkuaikojen suurimmat nimet ovat DJ:t Kool Herc, Grandmaster Flash ja Afrika Bambaataa, jotka alkoivat kokeilla uusia tekniikoita. He saivat vahvoja vaikutteita jamaikalaisesta toasting-musiikista. Jamaikalaisen DJ Kool Hercin voidaan sanoa olevan varsinainen hip hopin alullepanija. Hän alkoi soittaa Bronxin klubeilla käyttäen äänentoistojärjestelmää eli sound systemiä.
Hip hop -kulttuuriin on perinteisesti mielletty neljä osa-aluetta: räppäys (MC eli Master of Ceremonies), DJ-työskentely, breakdance ja graffitimaalaus. Hip hop -kulttuuriin kuuluvat usein myös poliittinen aktivismi, muoti ja muut vastaavat alakulttuureille tyypilliset elementit. Hip hoppiin kuuluvat yleensä myös rennot vaatteet.
Hip hop -musiikki

Hip hop -musiikille tunnusomaista ovat biitit eli taustamusiikki, joka on tehty itse rumpukoneilla, samplereilla tai nykyisin tietokoneella. Sämpläämisessä (engl. sampling) otetaan osia (sampleja) jostain toisesta kappaleesta, jonka jälkeen niitä muokataan uuteen kappaleeseen sopiviksi. Rap-musiikkia ei tule sekoittaa hip hoppiin, joka tarkoittaa laajempaa alakulttuuria.
Graffiti

Hip hop -kulttuuriin myöhemmin liitetyn, hiukan kyseistä kulttuuria vanhemman ilmiön, graffitin juuret johtavat 1960-luvun Yhdysvaltojen suurkaupunkeihin. Erityisesti New Yorkissa juniin ja rakennuksiin ilmestyneisiin kirjoituksiin alettiin kiinnittää huomiota enemmän vasta 1970- ja 1980-luvuilla‚ kun graffitit muuttuivat suuremmiksi ja monipuolisemmiksi. Graffitien tekeminen ilman lupaa on laitonta useimmissa maissa, myös Suomessa.
MC

MC tulee englannin kielen sanoista Master of Ceremonies eli seremoniamestari. MC on räppäri, joka runoilullaan eli riimeillä tuottaa hip hop -musiikkiin räppäystä eli puhelaulua. Yksi ensimmäisistä tunnetuista MC:eistä oli Kool Moe Dee, joka haastoi MC Busy Been ensimmäisessä merkittävässä rap battlessa.
DJ

DJ tulee englannin kielen sanoista Disc Jockey. Hip hop -kulttuurissa DJ soittaa jo olemassa olevaa muiden tekemää musiikkia, jonka päälle MC räppää. Rap-äänitteillä taas DJ:tä kutsutaan tuottajaksi. Tuottaja voi rakentaa kappaleet muusta jo olemassa olevasta musiikista. Tätä tapaa tehdä musiikkia kutsutaan sämpläykseksi. Toisin kun esimerkiksi klubi-DJ:t, hip hop -DJ:t eivät yleensä keskity varsinaiseen miksaukseen. Tosin hip hop -kulttuurista on peräisin omalaatuinen skrätsäys-miksaustekniikka (eng. scratching).
Afrika Bambaata ja Grandmaster Flash olivat ensimmäisiä tärkeitä hip hop -musiikin DJ:tä. Muita myöhemmin tärkeään asemaan nousseita DJ:tä ovat muun muassa Jam Master Jay, DJ Premier, DJ Lethal sekä rap-tuottaja Dr. Dre.
Breakdance

Breakdance (b-boying) on hip hop -kulttuuriin kuuluva näyttävä ja vauhdikas tanssilaji. B-boying syntyi 1970-luvun alussa Bronxissa, kun DJ Kool Herc alkoi soittaa niin sanotuissa korttelijuhlissa (block party) funk-musiikin rumpukomppeja eli breakseja toistuvasti, mikä sai ihmiset tanssimaan. Tanssijoita Kool Herc kutsui nimillä b-boy tai b-girl. Tästä juonnettiin nimi b-boying, jolle tiedotusvälineissä keksittiin kaupallisempi termi breakdance, kun tanssi löi itsensä läpi julkisuuteen 1980-luvulla. Myöhemmin samalla vuosikymmenellä tanssi vaipui unholaan, mutta nousi jälleen uuteen kukoistukseen vuosituhannen vaihteessa.
Itse tanssi koostuu toprockeista (pystyssä tapahtuvat askelkuviot), footworkeista (lattiatasolla tapahtuvat askelkuviot), powermoveista (pyörivät liikkeet) ja freezeistä (jämähdyksiä erilaisiin asentoihin). Hyvä b-boy/b-girl taitaa perusliikkeet ja osaa tanssia breakseihin ja tuoda esiin omaa itseään tanssiin omien liikkeiden muodossa.
Beatbox

Beatboxaus on äänien, esimerkiksi rumpujen matkimista käyttäen vain omaa ääntään. Hyväksi beatboxaajaksi tuleminen vaatii paljon harjoittelua. Beatboxatessa käsiä pidetään yleensä kaikukoppana; vahvistamassa ääntä (ellei boxata mikrofoniin).
Kirjallisuutta

Hilamaa, Heikki & Varjus, Seppo: Musta syke. Funkin, diskon & hiphopin historia.  Helsinki:  Like, 2000.  ISBN 951-578-729-7.
Aiheesta muualla

Wikimedia Commonsissa on kuvia tai muita tiedostoja aiheesta .
Neuvonen, Aleksi: Rap palaa juurilleen (Arkistoitu – Internet Archive). Kumppani 3/2004.
MC Fitti vuonna 2013.
KRS-One on yksi arvostetuimpia MC:itä.
DJ Qbert lavalla.
Breakdance-tanssija.
Juuso Keski-Koukkari

Juuso Keski-Koukkari (s. 7. lokakuuta 1997 Lapua) on suomalainen pesäpalloilija, joka edustaa Pattijoen Urheilijoita. Keski-Koukkarin kasvattajaseura on Vähänkyrön Viesti. Keski-Koukkarin edellisiä seuroja ovat Vähänkyrön Viesti ja Alajärven Ankkurit.
Hämeenlinnan judoseura

Hämeenlinnan judoseura on vuonna 1969 perustettu hämeenlinnalainen judoseura. Seuran harjoitustila on Paukkulan halli Poltinaholla.
Seuran puheenjohtajana toimii Esa Löytynoja ja valmennuspäällikkönä Olavi (Olli) Paasimaa. Hallituksen muina jäseninä toimivat Jaakko Pohjala, Kai Oinonen, Sini Oinonen, Paula Hännikäinen ja Lauri haapaniemi.
Historia

Judotoiminnan Hämeenlinnaan toi Ossi Niskanen vuonna 1968. Seura perustettiin seuraavana vuonna ja ensimmäisen hallituksen muodostivat Jouko Rita, Mikko Niemelä, Ossi Niskanen, Matti Kerälä, Martti Röynä, Matti Ikonen ja Jouko Nurminen. Seuran toimintaan kuului alkuaikoina karate, jonka toiminta jatkui myöhemmin omassa seurassaan.
Toiminta

Seura järjestää toimintaa monenikäisille judon harrastajille.
Harjoitteluryhmät:
Muksujudo
Nappulajudo
Judon peruskurssi
Kuntojudo
Kilpailijat
Kilpailumenestys

Kaikkiaan 20 eri seuran edustajaa on voittanut Suomen-mestaruuden. Pohjoismaisella tasolla seura on saavuttanut vuoden 1974 jälkeen kaikkiaan 28 mitalia.
Ahdistelukohu

Syyskuussa 2021 Judoliitto pudotti seuran valmentajan Olli (Olavi) Paasimaan 6. danin mustan vyön 5. danin vyöarvoksi. Suomen urheilun eettinen keskus (SUEK) oli saamiensa yhteydenottojen takia yhteydessä judoliittoon ja esitti Paasimaan toimineen epäasiallisesti valmentajana. Väitteissä Paasimaan (A) esitettiin toimineen seuraavilla tavoilla:
varaamalla kisamatkalle yhteisen hotellihuoneen naisurheilijan kanssa, lähestymällä tätä huoneessa päihtyneenä ja alastomana sekä puhumalla seksuaalisväritteisesti
tulemalla keskellä yötä naisurheilijan huoneeseen ja tarjoamalla hierontaa kahdelle urheilijalle niin, ettei toinen ollut uskaltanut siitä kieltäytyä
syyttämällä miesurheilijaa omapäisyydestä tämän jätettyä judoseuran talkoopäivän väliin, uhkaamalla lopettaa seuran taloudellisen tuen ja yrittämällä vaikuttaa liittoon siten, ettei tapahtumien vuoksi seuraa vaihtanutta urheilijaa valittaisi edustamaan Suomen seuraaviin olympialaisiin
keskustelemalla 16-vuotiaan naisurheilijan kanssa seksuaalissävytteisesti vertaamalla judoa rakasteluun ja sanomalla, että urheilijan ja valmennettavan tulisi ”ottaa pullo käteen ja puhdistaa ilmaa” ja että naisten kanssa ilman puhdistaminen oli tehtävä ”muita keinoja” kuin tappelua käyttämällä
ottamalla kymmeniä eri kertoja erään naisurheilijan tämän kanssa harjoitellessaan sidontaan ja vastustelusta huolimatta suutelemalla tätä
suuttumalla eräälle naisurheilijalle tämän hukattua harjoittelupäiväkirjansa ja olemalla pitämättä tähän mitään yhteyttä kolmeen viikkoon, kunnes eräänä yönä A oli mennyt urheilijan huoneeseen, alkanut riitelemään ja heittelemään tavaroita urheilijaa kohti, kaatanut tämän vastusteluista huolimatta maahan ja sitonut tämän, ja yrittänyt suudella tätä väkisin. A oli myös vaatinut naisurheilijaa näyttämään hänelle rintansa, mistä naisurheilija ei ollut kokenut voivansa kieltäytyä
koskettelemalla erästä naisurheilijan ihoa sopimattomasti, kun tämän judoasu oli noussut selkäpuolelta
valitsemalla harjoituksista poisjääneen valmentajan alaikäisen pojan harjoitusvastustajakseen ja viemällä kuristukset loppuun asti niin, että poika oli poistunut harjoituksista itkien
Urheilun oikeusturvalautakunta kuitenkin katsoi, ettei liiton hallituksella ollut oikeutta vyöarvon pudottamiseen vanhentumissäännön takia.
Asia nousi uudelleen esille, kun Hämeen Sanomat uutisoi asiasta helmikuussa 2022. Artikkelissa haastateltiin epäasiallista käytöstä ja ahdisteua judoseurassa kokeneita.
Seuran vastasi lehtikirjoitukseen ilmoittamalla, että asiat ovat ikivanhoja ja että Paasimaalla on täysi seuran tuki toiminnassaan. Myös Paasimaa itse vastasi kirjoitukseen kertomalla, että väitteet ovat ”täyttä puppua” ja että Hämeenlinnassa lajin harrastajia on houkuteltu hänen ”kaatamiseen”. Seuran puheenjohtaja Esa Löytynojan mukaan judoliiton hallitus on naiivi ja halunnut antaa hämeenlinnalaisseuralle näpäytysrangaistuksen. Löytynojan mukaan kyse on maalittamisesta ja suurin osa on ollut tyytyväisiä Paasimaan työhön.
Palkitut seuratoimijat

Seura voi myöntää seura-aktiiville judoseuran rintamerkin. Rintamerkit ovat tähän mennessä saaneet:
Jouko Rita
Olli Paasimaa
Ossi Niskanen
Seppo Kekäläinen
Antti Purhonen
Timo Metsola
Juha Ryyppö
Judoliitto on palkinnut seuran kunniapuheenjohtaja Jouko Ridan judoliiton korkeimmalla ansiomerkillä. Olli Paasimaa on palkittu Vuokraturva-palkinnolla judon eteen tekemästään työstä.
Aiheesta muualla

Seuran kotisivut
Juuso Hämäläinen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 8. joulukuuta 1993 (ikä 30)
Syntymäpaikka: Raisio, Suomi
Pelipaikka: puolustaja
Pituus: 185 cm
Seura
Seura: FC Inter
Pelinumero: 3
Junioriseurat
: RaNL
2005–2006: FC Inter
2007–2011: RaiFu
2012: FC Inter
Seurat
| Vuodet | Seura | O | (M) |
| 2013–2015 | FC Inter | 83 | (3) |
| 2016–2018 | RoPS | 84 | (0) |
| 2019– | FC Inter | 55 | (1) |
| Yhteensä | Yhteensä | 222 | (4) |
Maajoukkue
| 2013 | Suomi U20 | 2 | (0) |
| 2013 | Suomi U21 | 1 | (0) |
 Seurajoukkueuran tilastot kattavat vain kansalliset sarjat, päivitetty 1. helmikuuta 2022.
Juuso Hämäläinen (s. 8. joulukuuta 1993 Raisio) on suomalainen jalkapalloilija, joka edustaa Veikkausliigassa pelaavaa FC Interiä. Hän on pelipaikaltaan keskuspuolustaja.
Hämäläinen siirtyi FC Interiin ensimmäistä kertaa 11-vuotiaana. Hän siirtyi kuitenkin kahden vuoden jälkeen takaisin kotikaupunkinsa Raisio Futikseen ja palasi FC Interin A-juniorijoukkueeseen vuonna 2012. Hämäläinen teki Veikkausliiga-debyyttinsä kaudella 2013 FF Jaroa vastaan 29. huhtikuuta pelatussa ottelussa. Tulokaskaudellaan hän esiintyi yhteensä 26 ottelussa, joissa teki yhden maalin. Hämäläisen hyvät otteet johtivat myös kutsuun nuorten maajoukkueeseen.
Maajoukkueessa Hämäläinen teki ensiesiintymisensä alle 20-vuotiaiden joukkueessa 9. lokakuuta Ruotsia vastaan pelatussa ottelussa. Hän on pelannut kahdesti U20-joukkueessa ja kerran nuorten maajoukkueessa, kun hän tuli vaihdosta kentälle EM-karsintaottelussa Englantia vastaan.
Inhuman Ritual Massmurder

| Inhuman Ritual Massmurder Thunderbolt |
| --- | --- | --- |

Studioalbumin tiedot
 Julkaistu: lokakuu 2004
 Tyylilaji: black metal
 Kesto: 43.29
 Levy-yhtiö: Agonia
Thunderboltin muut julkaisut
| The Burning Deed of Deceit 2003 | Inhuman Ritual Massmurder 2004 | Apocalyptic Doom 2007 |
Inhuman Ritual Massmurder on puolalaisen black metal -yhtye Thunderboltin kolmas studioalbumi, joka julkaistiin vuonna 2004.
Kappaleet

Intro/Inhuman Ritual Massmurder – 5.13
Chaos Reigns Over Megiddo – 4.45
Ashes to Ashes... Death to All – 4.58
Funeral of the Ancient Spirit – 3.28
May the Dead Rise and Smell the Incense – 5.52
Everlasting Infernal Puissance – 3.57
Impious Bewitchments of Aberration – 4.15
Firestorm – 2.53
Diabolic Revelation – 4.36
Warmageddon (Genocide Cult) – 3.32
Kokoonpano

Necrosodom – laulu, kitara
Paimon – kitara
Andrzej "D." Zdrojewski – basso
Stormblast – rummut
Aiheesta muualla

Inhuman Ritual Massmurder Discogsissa. (englanniksi)
Albumi Inhuman Ritual Massmurder Encyclopaedia Metallum -sivustolla (englanniksi)
Thunderbolt
| --- | --- |
Studioalbumit::   The Sons of the Darkness  The Burning Deed of Deceit  Inhuman Ritual Massmurder  Apocalyptic Doom 
EP:t:  Black Clouds Over Dark Majesty
Split-albumit:  Thunderbolt / Kataxu
Demot:   Beyond Christianity  Split Demo '97 
Katso myös:   Azarath  Riverside  Sunwheel  Hate  Infernal War  Honor  Arkona  Anima Damnata  Darkstorm
Iso-Pakonen

| Iso-Pakonen |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°55′28″N, 23°46′02″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jänhijoen valuma-alue (35.97)
Laskujoki:  oja Kyynäräjärveen 
Järvinumero:  35.973.1.019
Mittaustietoja
Pinnankorkeus:  124,8 m 
Rantaviiva:  1,318 km 
Pinta-ala:  0,08309 km² 
 fiIso-Pakonen 
Iso-Pakonen on Kanta-Hämeessä Tammelassa sijaitseva järvi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.
Maantiede

Järven pinta-ala on 8,3 hehtaaria ja sen pituus on 500 metriä ja leveys 250 metriä. Järveen laskee suo-ojia ympäröivältä Pakosensuolta. Osa vedestä saattaa valua suo-ojien mukana Valijärveltä. Järven luusua sijaitsee järven etelärannalla, josta saa alkunsa 250 metriä pitkä laskuoja Kyynäräjärven Lammaslahteen.
Järven rantaviiva on 1,3 kilometriä pitkä ja ranta on pääosin ojitettua suometsää. Rannat ovat rakentamattomia ja läheiseltä metsäautotieltä kulkee 150 metriä pitkä polku pohjoisrantaan.
Historia

Vuoden 1884 Senaatin kartastossa järven nimi kirjoitettiin "Iso Pakkanen järvi".
Jyrki Immonen

| Jyrki Immonen |
| --- | --- |
 Immonen (vas.) ja maajoukkuetoveri Teijo Finneman vuonna 1967.
Henkilötiedot
Koko nimi:  Jyrki Olavi Immonen
Syntynyt: 14. lokakuuta 1945 (ikä 78) Varkaus, Suomi
Kansalaisuus:   Suomi
Koripalloilija
Pituus:  183 cm
Pelaajaura
Seurajoukkueet
1963–1964 1965–1976:   Tapiolan Honka  Tapiolan Honka
Maajoukkueet
1963–1970:   Suomi
Ottelut (pisteet):  100 (346)
Aiheesta muualla
FIBA
Jyrki Olavi Immonen (s. 14. lokakuuta 1945 Varkaus) on kilpauransa päättänyt suomalainen koripalloilija.
Tapiolan Hongan kasvatti Immonen edusti kasvattajaseuraansa SM-sarjassa yhtä kautta lukuun ottamatta vuosina 1963–1976 voittaen yhteensä viisi Suomen mestaruutta, yhden SM-hopean ja kaksi SM-pronssia sekä kaksi Suomen cup-mestaruutta. Tapiolan Honka nosti Immosen pelipaidan numerolla 5 kattoon joulukuussa 2010.
Suomen maajoukkueessa Immonen pelasi vuosina 1963–1970 100 ottelua 3,5 pisteen keskiarvolla. Hän pelasi myös kolme A-nuorten maaottelua. Immonen kuului Suomen joukkueisiin Neuvostoliiton 1965 ja Suomen 1967 EM-kilpailuissa. Vuonna 1967 isäntämaa ylsi historian siihen mennessä parhaaseen arvokisasijoitukseensa, kuudenneksi.
Saavutuksia

Pohjoismaiden mestaruus 1964, 1966, 1968 ja 1970
Suomen mestaruus 1968, 1969, 1970, 1971 ja 1972
SM-hopeaa 1967
SM-pronssia 1973 ja 1975
Suomen cup 1968 ja 1971
Inhulets

| Inhulets |
| --- | --- |
 Inhuletsin valuma-alue Ukrainan kartalla.
Alkulähde:  Topilo Znanja,  Kirovohradin alue, Ukraina (48.7328°N, 32.3925°E
Laskupaikka:  yhtyy Dneprin alajuoksuun noin 30 kilometriä Hersonin itäpuolella (46.6842°N, 32.8125°E)
Maat:  Ukraina
Pituus:  557 km
Alkulähteen korkeus:  175[lähde? ] m
Valuma-alue:  14 460 km²
Inhulets (ukr. Інгулець) on 557 kilometriä pitkä Dneprin oikeanpuoleinen sivujoki, joka virtaa Ukrainan Kirovohradin, Dnipropetrovskin, Mykolajivin ja Hersonin alueiden läpi. Inhuletsin valuma-alueen laajuus on 14 460 neliökilometriä. Joen kaltevuus on 0,36 m/km. Vesivarat ovat peräisin pääosin lumesta ja sateesta.  Joki on jäässä joulukuun alkupäivistä maaliskuun 10.–20. päivän seutuville.
Joki saa alkunsa Dnerin ylängöltä Kirovohradin alueen Topilo Znanjan kylän länsipuolelta. Inhulets mutkittelee runsaasti miltei koko mitaltaan. Yläjuoksulla joen leveys on 2–10 metriä, keskiosissaan 20–50 metriä ja alajuoksulla 90–160 metriä, leveimmillään 250 metriä. Joen syvyys on yläjuoksulla 0,3–1,5 m, keski- ja alajuoksulla koskien 0,5–0,7 metristä tasankojen 1,5–6,0 metriin.
Kryvyi Rihin seudun kaivostoiminnan jätevedet pilaavat joen vedenlaatua huomattavasti.
Pääjuoksun paikkakuntia

Oleksandrija, Kryvyi Rih, Shyroke, Inhulets (aiempi kaupunki, nykyisin osa Kryvyi Rihia), ja Snihurivka.
Kuvia

Inhuletsin pääuoman kulkureitti.
Inhulets Oleksandrijassa.
Jyrkempirantaista jokilaaksoa Skeli MODRun suojelualuella Kryvyi Rihissa.
Inhulets Kryvyi Rihissa.
Talvinen joki Kryvyi Rihissa.
Joen keskivaiheen maisemaa (Tsybuleven kylä).
Inhuletsin alajuoksua Snihurivkan kaakkoispuolella.
Aiheesta muualla

Kuvia tai muita tiedostoja aiheesta Inhulets Wikimedia Commonsissa
Joseph McCabe

Joseph McCabe
Joseph McCabe (1867–1955) oli runsaasti ateistista kirjallisuutta tuottanut kirjailija. Nuoruudessaan hän oli katolisen kirkon pappi.
Kirjallisuutta

Cooke, Bill: A Rebel To His Last Breath. Joseph McCabe and Rationalism.  Amherst, New York:  Prometheus Books, 2001.  ISBN 1-57392-878-X.  (englanniksi)
Julkistus

Julkistus on ohjelmiston elinkaaren vaihe, jossa ohjelman kehitys ja testaus on saatu päätökseen ja ohjelmatuote asetetaan käyttäjille saataville. Ohjelmistotuote voidaan julkistaa yleisesti saataville jollekin Internetissä sijaitsevalle palvelimelle. Jos ohjelmistotuote on tehty jollekin yksittäiselle asiakkaalle, ohjelmisto asennetaan sen sijaan kohdejärjestelmään.
Julkistuksessa ohjelmatuotteen komponentit kerätään ja pakataan yhteen pakettiin, lisätään tuoteinformaatio, lisenssiehdot ja riippuvuussuhteet toisista ohjelmista ja käyttöjärjestelmistä.
KV29

| KV29> Sijainti |
| --- | --- |
Korkeus merenpinnasta:  ? m
Mitat
Korkein kohta:  ? m
Kapein kohta:  1,14 m
Levein kohta:  1,14 m
Kokonaispituus:  1,39 m
Pinta-ala yhteensä:  1,62 m2
Tilavuus yhteensä:  ? m3
Muita tietoja
Omistaja:  ei tietoa
Sisäänkäynnin tyyppi:  kuilu
Akseli:  ?
Koristelu:  ei koristelua
KV29 on tunnistamattoman henkilön hauta Kuninkaiden laaksossa Uuden valtakunnan ajalta. Sitä ovat kartoittaneet James Burton yhdessä John Gardner Wilkinsonin kanssa vuosina 1825–1828 sekä Victor Loret vuonna 1899.
Haudalla ei ole suoritettu kaivauksia eikä sen sisällöstä ole tietoa. Luultavasti se koostuu vain suorakulmiomaisesta sisäänkäyntikuilusta.
Joseph McManners

Joseph McManners
Joseph McManners (s. 3. joulukuuta 1992 Canterbury, Englanti) on englantilainen poikasopraano ja musikaalinäyttelijä, joka innostui laulamisesta 8-vuotiaana kuultuaan Titanic-elokuvan tunnuskappaleen My Heart Will Go On. Hänen isänsä on englantilainen tv-tuottaja Hugh McManners.
McManners pyrki Canterburyn Simon Langton Grammarin poikakuoroon ja pääsi monien hakijoiden joukosta sinne. Paikalliset kykyjenetsijät huomasivat hänet nopeasti ja häntä pyydettiin esittämään pääosaa Oliver-musikaalissa Canterburyssa. Tämän jälkeen häntä pyydettiin koekuvauksiin BBC:n tuottamaan produktioon The Little Prince (suom. Pikku prinssi) ja hän sai osan 25 000 hakijan joukosta. Tämän roolin johdosta Sony BMG:n kykyjenetsijät kiinnostuivat hänestä ja tarjosivat hänelle suoraan neljän albumin kattavaa kahden miljoonan punnan suuruista levytyssopimusta. Vuonna 2006 sopimus kuitenkin purettiin taiteellisten erimielisyyksien vuoksi.
Hänen debyyttialbuminsa "In Dreams" julkaistiin 5. joulukuuta 2006 ja se oli ehdolla Englannissa vuoden 2006 parhaaksi klassiseksi albumiksi.
Aiheesta muualla

Joseph Mcmannersin virallinen kotisivu
Joseph McManners Internet Movie Databasessa. (englanniksi)
Iso-Pahlanen

| Iso-Pahlanen |
| --- | --- |
Valtiot:  Suomi
Kunnat:  Ylöjärvi
Koordinaatit:  61°57′21″N, 23°30′20″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  oja Vähä-Pahlaseen 
Järvinumero:  35.583.1.003
Mittaustietoja
Pinnankorkeus:  168,5 m 
Rantaviiva:  2,177 km 
Pinta-ala:  0,18082 km² 
Suurin syvyys:  5,7 m 
Valuma-alue:  2,5 km² 
 fiIso-Pahlanen 
Iso-Pahlanen  on Pirkanmaalla Ylöjärvellä Luoteen kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Iso-Pahlanen on osa Liesijärven valuma-aluetta.
Maantietoa

Järven pituus on 900 metriä, leveys 350 metriä ja sen pinta-ala on 18 hehtaaria. Se sijaitsee 1,3 kilometriä Liesijärvestä itään Luoteen kylässä. Järven ympäristö on metsämaastoa. Pohjoispään rannat ovat ojitettua soistunutta metsämaata ja siellä on järveen kaivettu neljä suo-ojaa. Yksi ojista yhdistää sen 50 metrin päässä sijaitsevaan Vähä-Pahlaseen. Järven eteläpäässä itärannalla sijaitsee sen ainoa luoto. Rantaviivan pituus on 2,2 kilometriä. Veden laskennallinen vaihtuvuus on 177 vuorokautta. Järvi on autio eikä sinne johda teitä. Lähin tie on metsäautotie, jonne pääsee Vehmaanperältä Liesjärvelle johtavalta tieltä.
Vedenlaatu

Iso-Pahlanen on neljän suojärven ketjun alimmainen järvi. Veden laatua on tutkittu vuosina 1979 ja 1992. Soista johtuu veden tumma väri, veden humuspitoisuuksien suuruus ja veden happamuus. Talvella happamuustaso eli pH laske arvon 5,0 alapuolelle. Tämä vaikuttaa kalojen elinolosuhteisiin ja on ravuille yleensä liian alhainen. Humuksen suuri määrä vaikuttaa veden näkösyvyyteen, joka on alle metrin. Järvi on luonteeltaan karu, mutta veden fosforipitoisuus on silti suojärveksi hieman koholla. Järven virkistyskäyttöluokka on tyydyttävä.
Joseph Meikle

Joseph (Joe) Meikle on skotlantilainen, Suomeen 1980-luvun alussa muuttanut laulaja ja lauluntekijä. Hän on toiminut QQ Blue -yhtyeen laulusolistina ja kääntänyt muun muassa Dingon lauluja englanninkielisiksi versioiksi. Meikle on sanoittanut ja säveltänyt myös monille artisteille lauluja.
Aiheesta muualla

Joseph Meiklen sävellystuotanto Suomen äänitearkistossa (1901–1999)
Joseph Meiklen sanoitustuotanto Suomen äänitearkistossa (1901–1999)
Jukka Lindström (koomikko)

| Jukka Lindström |
| --- | --- |
 Jukka Lindström juontamassa Noin viikon uutisia
Henkilötiedot
Syntynyt: 1977 (ikä 46–47)
Ammatti:  stand up -koomikko toimittaja juontaja
Aiheesta muualla
Kotisivu
Jukka Lindström (s. 1977 Lappeenranta) on suomalainen tv-esiintyjä, stand up -koomikko ja toimittaja.